recursal/SuperWikiNEXT-32B huggingface dataset:
**Illionaire Records** — დამოუკიდებელი სამხრეთ კორეული ჩამწერი სტუდია, რომელიც ჩამოაყალიბეს რეპერებმა The Quiett-მა და Dok2-მ 2011 წელს. სტუდიაში ასევე წარმოდგენილია რეპერი Beenzino. მიუხედავად მისი მცირე ზომისა, Illionaire ჩამწერი სტუდია დასახელებულია ერთ-ერთ ყველაზე გავლენიან ჰიპ-ჰოპის ჩამწერ სტუდიად სამხრეთ კორეაში, რაშიც დიდი წვლილი მიუძღვით მისი არტისტების პოპულარობას.[1][2][3]

ისტორია
-------

მეგობრებმა და რეპერებმა The Quiett-მა და Dok2 ჩამოაყალიბეს Illionaire ჩამწერი სტუდია 2011 წლის 1 იანვარს. იმავე წელს მათ ხელი მოაწერეს კონტრაქტს რეპერ Beenzino-სთან. The Quiett-მა შემდგომ ინტერვიუში განაცხადა, რომ მას სურდა თავდაპირველად ჩამოეყალიბებინა პატარა სტუდია, რათა თავიდან აეცილებინა ტრადიციული კეი-პოპ სისტემის იარლიყი. „ძირითად სტუდიის ეტიკეტი ასეთია: ფულს, რომელსაც არტისტები გამოიმუშავებენ, კომპანია პირველ რიგში აძლევს უფროსებს, მენეჯერებსა და თანამშრომლებს. ჩვენს შემთხვევაში კი თავადავეე ვართ უფროსები"- აცხადებს The Quiett რეპერი. ხელშეკრულებით მხოლოდ ერთი თანამშრომელი ყავთ მათ, დანარჩენი სამიდან არც ერთი არა არის კონტრაქტით დაკავშირებული სტუდიასთან. [2] [1]

სტუდიის პოპულარობა მკვეთრად გაიზარდა მას შემდეგ რაც Dok2-მ აქტიური თნამშრომლობა დაიწყო კორეელ-ამერიკელ რეპერთან და მომღერალთნ Jay Park-თან.[1]

Illionaire სტუდიამ 2012 წელს ჩაატარა ტური კორეაში.[4] 11 ნოემბერს სამმა არტისტმა გამოუშვა უფასო სიმღერა "Illionaire Gang", რომ დაემთხვიათ "Illionaire Day Concert"-სთვის.[5]

Illionaire სტუდიის არტისტები იყვნენ ნიუ-იორკის "Asian Music Festival Summer Concert"-ის შემსრულებლები 2014 წელის 21 მაისს.[6] იმავე ზაფხულს სტუდიამ გამოუშვა კიდევ ერთი ალბომი "11:11".[7]

Dok2-მ და The Quiett-მა წარადგინეს Illionaire სტუდია სატელევიზიო რეპ შეჯიბრების Show Me the Money-ის მესამე სეზონში, სადაც გახდნენ გამარჯვებული მონაწილის Bobby-ის (ბიჭების ჯგუფ IKON-ის ერთ-ერთი წევრი) პროდუსერები. ისინი ასევე წარადგენენ თავის სტუდიას 2016 წლის Show Me the Money-ის შეჯიბრებაში. [8]

არტისტები
---------

* Dok2
* The Quiett
* Beenzino

იხილეთ აგრეთვე
--------------

* AOMG
* Dok2

ლიტერატურა
----------

* 

* ოფიციალური საიტი

სქოლიო
------

1. 1 2 3  Lee, Madeline. 2 CHAINZ AND ROLLIES: THE NOISEY GUIDE TO KOREAN RAP LABEL ILLIONAIRE RECORDS. ციტირების თარიღი: 23 February 2015.
2. 1 2  Cho, Jaeki. The Rise of Illionaire Records, the Independent Label Taking Korean Hip-Hop to the Next Level. ციტირების თარიღი: 2016-03-24
3. ↑  15 Korean Rappers You Should Know That Aren’t Psy. ციტირების თარიღი: 27 July 2014.
4. ↑  ILLIONAIRE RECORDS, ‘They Love Who? (Remix)’ Free Track Revealed. ციტირების თარიღი: 27 July 2014.
5. ↑  The Quiett, Dok2 and Beenzino Releases Free Track ‘ILLIONAIRE GANG’. ციტირების თარიღი: 27 July 2014.
6. ↑  Beenzino, Dok2 & The Quiett To Perform In NYC For Asian Music Festival Summer Concert. ციტირების თარიღი: 27 July 2014.
7. ↑  1LLIONAIRE Records Releases "연결고리 (YGGR) (ft. MC Meta)" Official MV. ციტირების თარიღი: 27 July 2014.
8. ↑  Rappers Dok And The Quiett Confirmed As 'Show Me The Money 5' Producer-Judges. ციტირების თარიღი: 2016-03-24.
ლოგო
35 და 15/70 მმ-იანი ნეგატიური არეების შედარება
**IMAX** (**I**mage **MAX**imum-ის აკრონიმი) — ფართოფორმატიანი კინემატოგრაფიული სისტემა, რომელსაც ეფუძნება კინოჩვენების ტექნოლოგიების რიგი და მსოფლიოს კინოთეატრების ტექნიკური არჭურვილობა. ფორმატი 1970 წელს ამავე სახელწოდების კანადურმა კორპორაციამ შეიმუშავა. გამოსახულების დიდი ფორმატის გამო IMAX-ის ტექნოლოგიის ფილმები სხვა კინოთეატრებთან შედარებით ზუსტი საინფორმაციო ტევადობით გამოირჩევა. 

ძირითად კინოთეატრებში ეკრანის სიგანე დარბაზის სიგანეზე უფრო მოკლეა, ხოლო IMAX-ში იგი ფართოა და აღემატება ძირითად სიგანეს. შედეგად გამოსახულების კუთხოვანი ზომები აღემატება ნებისმიერ ადგილზე მჯდარი ადამიანის ხედვის არეს - 60—120°-ით ჰორიზონტალურად და 40—80°-ით ვერტიკალურად. ამ პროპორციების ხარჯზე გამოსახულების ზღვარი ხედვის არეს მიღმა გადის და ქმნის ფილმში რეალურად „ყოფნის" ეფექტს, რაც უფრო მეტად მიღწეულია 3-D ფილმის შემთხვევაში. თავისი თვისებებით IMAX „გიგანტური ეკრანის" ტექნოლოგიათა სიის სათავეშია მოქცეული, Iwerks-თან და Astrovision-თან ერთად.

რესურსები ინტერნეტში
--------------------

ვიკისაწყობში არის გვერდი თემაზე:
***IMAX***

* IMAX.com, ოფიციალური საიტი
* IMAX.com.au, LG IMAX – სიდნეი, ავსტრალია
* ლონდონის BFI IMAX დაარქივებული 2012-06-24 საიტზე Wayback Machine.
* ODEON-ის IMAX დაარქივებული 2013-08-28 საიტზე Wayback Machine.
* IMAX საქართველოში დაარქივებული 2016-03-23 საიტზე Wayback Machine.
* IMAX რუსეთში დაარქივებული 2016-01-04 საიტზე Wayback Machine.
არხის ლოგო
ტელევიზიის შტაბ ბინა ქ. ნიუ იორკში (როკფელერის ცენტრი)
**National Broadcasting Company** (ეროვნული სამაუწყებლო კომპანია) – ერთ-ერთი წამყვანი ტელევიზია ამერიკაში. ეს არის ვრცელი სატელევიზიო ქსელი, რომლის შტაბ-ბინა მდებარეობს ქ. ნიუ-იორკში, როკფელერის ცენტრში. NBC დაარსდა 1926 წელს. თავდაპირველად, 1926 წლის 15 ნოემბერს შეიქმნა მისი რადიო, ხოლო ტელევიზიამ მაუწყებლობა დაიწყო 1941 წლის 11ივლისს.

1994 წელს NBC-მ შექმნა საკუთარი არხი აზიაში რომელსაც „NBC Asia" დაერქვა. ეს არხი მაუწყებლობდა იაპონიაში, ჩრდილოეთ კორეაში, ტაივანში და ტაილანდში. NBC-ს ასევე აქვს საკუთარი არხი ევროპაში - NBC Europe. 1999 წელს ევროპამ შეწყვიტა მისი ტრანსლირება. დღესდღეობით ამ არხის მაუწყებლობა საკაბელო ტელევიზიითაც მინდინარეობს ევროპის რამდენიმე ქვეყანაში.

რესურსები ინტერნეტში
--------------------

ვიკისაწყობში არის გვერდი თემაზე:
***National Broadcasting Company***

* (ინგლისური) ოფიციალური ვებ-გვერდი


|  |  |
| --- | --- |
| ტელევიზია | *ეს სტატია ტელევიზიის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
***Neon Genesis Evangelion*** (იაპონ. 新世紀エヴァンゲリオン *შინ სეიკი ევანგერიონ*?, სიტყვასიტყვით „ახალი საუკუნის სახარება"), აგრეთვე ცნობილი როგორც უბრალოდ ***Evangelion*** ან ***Eva*** — იაპონური სამეცნიერო ფანტასტიკური ჟანრის ანიმე ტელესერიალი, გამოშვებული Gainax-ის და Tatsunoko Production-ის მიერ. მისი რეჟისორია ჰიდეაკი ანო. ტელესერიალი TV Tokyo-ზე 1995 წლის ოქტომბრიდან 1996 წლის მარტამდე გადიოდა. ორიგინალურ იაპონურ ვერსიაში პერსონაჟებს ახმოვანებენ მეგუმი ოგატა, მეგუმი ჰაიაშიბარა და იუკო მიამარა. მუსიკის ავტორია შირო საგისუ.

*Evangelion* პოსტ-აპოკალიფსური თემატიკის არის. მისი მოქმედება მიმდინარეობს ტოკიოში გლობალური კატაკლიზმის შემდეგ. მთავარი პერსონაჟია შინძი, მოზარდი ბიჭუნა, რომელიც მამამ ფარულ ორგანიზაცია Nerv-ში მოაწყო, გიგანტური ბიო-მექანიზმ „Evangelion"-ის სამართავად. უკანასკნელი განკუთვნილია „ანგელოზებთან" საბრძოლველად. სერიალში ასახულია რობოტის პილოტების და Nerv-ის წევრების ცხოვრება, მასში უხვად არის ფსიქოანალიზის თემები, ისევე, როგორც რელიგიური სიმბოლიზმი, სიუჟეტები, აღებული კაბალადან, ქრისტიანობიდან და იუდაიზმიდან.

*Neon Genesis Evangelion*-მა ფართო აღიარება ჰპოვა, რასაც ახლდა მრავალი სკანდალიც. სერიალი კულტურულ სიმბოლოდ იქცა და გავლენა იქონია ანიმეს კულტურულ და ტექნიკურ აღორძინებაზე. მას აგრეთვე მოჰყვა სრულეტრაჟიანი ფილმი, მანგა, საშინაო ვიდეო და სხვა დაკავშირებული ნაწარმი, შემდგომში აღნიშნული დიდი კომერციული წარმატებით როგორც იაპონიაში, ასევე ქვეყნის გარეთ. 2007 წლისთვის ფრენჩაიზის გაყიდვებიდან შემოსავალმა 150 მილიარდ იაპონურ იენას გადააჭარბა.

რესურსები ინტერნეტში
--------------------

* (იაპონური) *Neon Genesis Evangelion* - ოფიციალური საიტი
* *Evangelion*-ის გვერდი Madman Entertainment-ზე დაარქივებული 2005-12-18 საიტზე Wayback Machine.
* (იაპონური) 新世紀エヴァンゲリオン - King Records-ზე
* 

* „Neon Genesis Evangelion" — კინოფილმების ინტერნეტ-მონაცემთა ბაზა (ინგლისური)
* „Neon Genesis Evangelion" (ანიმე) საიტის Anime News Network ენციკლოპედიაში
* *Neon Genesis Evangelion* საიტზე Curlie

სქოლიო
------

1. ↑  Solomon, Charles.  (April 10, 2002) Anime Series Draws on a World of Alienation. *Los Angeles Times*. ციტირების თარიღი: May 30, 2017.
**Der Hölle Rache kocht in meinem Herzen** (*ჯოჯოხეთური შურისძიება დუღს ჩემს გულში*) — ერთ-ერთი მთავარი პერსონაჟის ღამის დედოფლის მეორე არია (*Die Königin der Nacht*), კოლორატული სოპრანოსათვის, ვოლფგანგ ამადეუს მოცარტის ოპერა „ჯადოსნური ფლეიტის" („Die Zauberflöte") მეორე აქტში. მიჩნეულია ერთ-ერთ ყველაზე ცნობილ საოპერო არიად.

პირველი კოლორატული პასაჟის დასაწყისი

არია
----

არიის პირველი შემსრულებელი იყო ვოლფგანგ ამადეუს მოცარტის ცოლის-და იოზეფა ვებერი, პირადად, რომლისთვისაც დაიწერა ეს არია, იმ დროს იგი 33 წლის იყო, ამასთან მას ჰქონდა არაორდიალურად მაღალი რეგისტრი და სწრაფი ხმა, როგორც ჩანს მოცარტმა შეამჩნია მისი ვოკალური შესაძელებლობები და დაუწერა ორი არია მისი ხმის წარმოსაჩენად..

ალისა ვერლეტი ღამის დედოფლის როლში 1912 წელი

ლიბრეტო
-------

Der Hölle Rache kocht in meinem Herzen
ტექსტი დაწერილია მოცარტის მეგობრის ემანუელ შიკანედერის მიერ, რომელიც ჯადოსნურ ფლეიტაში პაპაგენოს როლს თამაშობდა.

|  |  |
| --- | --- |
| Der Hölle Rache kocht in meinem Herzen,
Tod und Verzweiflung,
Tod und Verzweiflung flammet um mich her!
Fühlt nicht durch dich
Sarastro Todesschmerzen,
Sarastro Todesschmerzen,
So bist du meine Tochter nimmermehr,
So bist du mein',
Meine Tochter nimmermehr,
Meine Tochter nimmermehr;
So bist du meine Tochter nimmermehr!

Verstossen sei auf ewig,
Verlassen sei auf ewig,
Zertrümmert sein auf ewig
Alle Bande der Natur,
Verstossen, verlassen und zertrümmert
Alle Bande der Natur,
Alle Bande,
Alle Bande der Natur!

Wenn nicht durch dich
Sarastro wird erblassen!
Hört, hört, hört Rachegötter,
Hört der Mutter Schwur! |  |

სქოლიო
------

1. ↑  Music From Earth. NASA.  დაარქივებულია ორიგინალიდან — 2013-07-27. ციტირების თარიღი: 2013-07-22.
2. ↑  Der Hölle Rache" Lyrics and Text Translation.  დაარქივებულია ორიგინალიდან — 2015-08-24. ციტირების თარიღი: 2015-08-11.
**პეპსიკო** (ინგლ. PepsiCo; NYSE: PEP), Fortune 500-ის, ამერიკის ტრანსნაციონალური კორპორაცია შტაბ-ბინით პურჩეიზში, ნიუ-იორკი, რომლის მთავარი წარმოებისა და მარკეტინგის სპეციალიზაცია კარბონატული უალკოჰოლო სასმელებია, ასევე მშრალი საკვები. გრადა ბრენდისა Pepsi-Cola, კომპანია ფლობს ბრენდებს Quaker Oats, Gatorade, Frito-Lay, SoBe, Naked, Tropicana, Copella, Mountain Dew, Mirinda და 7-Up (აშშ-ს გარეთ).

2006 წლიდან პეპსიკოს მთავარი აღმასრულებელი დირექტორია ინდრა კრიშნამურთი ნუუი. მისი მმართველობის პერიოდში კომპანიამ გეზი ჯანსაღ საკვებ პროდუქტებზე აიღო. ასევე კომპანია გარემოზე ნულოვანი ზემოქმედების მიღწევას ცდილობს.

ისტორია
-------

მთავარი შტაბ-ბინით პურჩეიზში, ნიუ-იორკი, და კვლევისა და განვითარების შტაბ-ბინით ვალჰალაში, კომპანია პეპსი-კოლა 1898 წელს დააარსა ფრამაკოლოგმა და ინდუსტრიალისტმა კალებ ბრადჰემმა. ამჟამინდელი სახელით კომპანია ცნობილია 1965 წლიდან, როდესაც ის Frito Lay-სთან გაერთიანდა. 1997 წლამდე ის ასევე ფლობდა კომპანიებს KFC, Pizza Hut, და Taco Bell, თუმცა ეს სწრაფი კვების რესტორების ქსელები 1998 წელს ჩამოშორდა მას და გაერთიანდა Tricon Global Restaurants კონგლომერაციაში, რომელსაც ამჟამად Yum! Brands, Inc. ჰქვია. პეპსიკომ 1998 წელს შეისყიდა Tropicana, ხოლო 2001 წელს Quaker Oats. 2005 წელს პეპსიკომ გაუსწრო კოკა-კოლას საბაზრო კაპიტალიზაციით პირველად 112 წლის განმავლობაში, როდიდანაც ეს ორი კომპანია ერთმანეთს კონკურენციას უწევს.

რესურსები ინტერნეტში
--------------------

* პეპსიკოს ოფიციალური საიტი
* პეპსიკო ინდოეთი დაარქივებული 2010-06-12 საიტზე Wayback Machine.
* პეპსიკო დიდი ბრიტანეთი დაარქივებული 2019-04-01 საიტზე Wayback Machine.
* პეპსიკო ბენელუქსი (ბელგია/ნიდერლანდები/ლუქსემბურგი) დაარქივებული 2018-12-01 საიტზე Wayback Machine.
* პეპსიკო საფრანგეთი დაარქივებული 2019-09-14 საიტზე Wayback Machine.
* პეპსიკო გერმანია დაარქივებული 2019-03-31 საიტზე Wayback Machine.
* პეპსიკო ესპანეთი


|  |  |
| --- | --- |
| ორგანიზაცია | *ეს სტატია ორგანიზაციის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**Denial-of-service attack** (**DoS attack**) — კიბერ-თავდასხმის ერთ-ერთი სახე, სადაც თავდამსხმელი ცდილობს გახადოს ინტერნეტ-რესურსი ხელმიუწვდომელი, ანუ, ხელი შეუშალოს მომხმარებელს ჰქონდეს ინფორმაციაზე წვდომა. 

DoS შეტევის ყველაზე გავრცელებული ფორმაა, როცა თავდამსხმელი ცდილობს გადატვირთოს ქსელი ინფორმაციით (ინგლ. flood network). შეიძლება პარალელი გავავლოთ ხალხთან, რომლებიც, დგანან რაიმე დაწესებულების შესასვლელთან — მაღაზიასთან, ქარხანასთან და არ უშვებენ კანონიერ ხალხს შენობაში. ანალოგიურად, როცა გვსურს რაიმე ვებ-საიტზე შესვლა, საიტის URL-ს ჩავწერთ ინტერნეტ ბრაუზერში და დავაწვებით Enter ღილაკს, იმ საიტის სერვერზე იგზავნება მოთხოვნა (ინგ. Request), რათა გაიხსნას გვერდი. სერვერს შეუძლია ერთდროულად მხოლოდ განსაზღვრული რაოდენობის მოთხოვნის „დამუშავება", ასე რომ, თუ თავდამსხმელი გადატვირთავს სერვერს ამ „მოთხოვნებით", სერვერი ვერ შეძლებს თქვენი „მოთხოვნის"] დამუშავებას, შესაბამისად, ვერ იხილავთ ვებ-საიტს. ეს არის ვებ-საიტის „სერვისის უარყოფა" (ინგ. Denial of Service (DoS)), რადგან ჩვენ არ გვაქვს საიტთან წვდომა.

**Distributed denial-of-service (DDoS)** არის მასშტაბური DoS შეტევა, სადაც თავდამსხმელი იყენებს ერთ ან მეტ, ხშირ შემთხვევაში, ათასობით IP მისამართს. ამ ტიპის შეტევები ძირითადად ხდება ვებ-საიტებზე. გარკვეული ხნის წინ, DDoS შეტევების გამო გაითიშა ისეთი მსხვილი საიტები, როგორებიც არის Twitter, GitHub და სხვა.

რესურსები ინტერნეტში
--------------------

* Akamai State of the Internet Security Report - Quarterly Security and Internet trend statistics
* W3C The World Wide Web Security FAQ
* cert.org CERT's Guide to DoS attacks. (historic document)
**Meteora** — ამერიკული როკ ჯგუფის ლინკინ პარკის მეორე სტუდიური ალბომი, რომელიც გამოვიდა 2003 წლის 25 მარტს ლეიბლზე Warner Bros. Records. ალბომის პროდიუსერი ჯგუფთან ერთად დონ გილმორია. სახელწოდება *მეტეორა* აღებულია ამავე სახელის მქონე ბერძნული მართლმადიდებლური მონასტრების კოპლექსიდან.  ჯგუფს ალბომის ჩასაწერად თითქმის ერთი წელი დასჭირდა.

პირველ კვირაში ალბომის 810 000-ზე მეტი ეგზემპლარი გაიყიდა. ალბომმა პირველი ადგილი დაიკავა *ბილბორდ* 200-ის სიაში. წლის განმავლობაში Linkin Park-მა გამოუშვა სინგლები Meteora-დან, მათ შორის: „Somewhere I Belong", „Faint", „Numb", „From the Inside" და „Breaking the Habit". მეტეორამ მიიღო დადებითი შეფასებები კრიტიკოსებისაგან, თუმცა მათ აღნიშნეს, რომ ალბომის მუსიკალური სტილი მისი წინამორბედის, *Hybrid Theory-*ის მსგავსია. 

ალბომი გაიყიდა დაახლოებით 16 მილიონი ეგზემპლარის ოდენობით მსოფლიოში, რაც მას XXI საუკუნის მე-8 ყველაზე გაყიდვად ალბომად აქცევს. მინიჭებული აქვს ამერიკის ხმისჩამწერი კომპანიების ასოციაციის (RIAA) 7 პლატინის სერტიფიკატი. „Session" ნომინირებული იყო გრემის 46-ე დაჯილდოებაზე როგორც „საუკეთესო როკ ინსტრუმენტული შესრულება".

სქოლიო
------

1. ↑  Linkin Park. *The Making of Meteora*. .
2. ↑  Martens, Todd (2003-04-02). „Linkin Park's 'Meteora' Crashes Chart At No. 1". *Billboard*. Nielsen Business Media, Inc. ციტირების თარიღი: 2009-02-02.
**GAAP** (ინგლ. General Accepted Accounting Principles — საბუღალტრო აღრიცვის ზოგადად აღიარებული პრინციპები, GAAP) — საბუღალტრო აღრიცხვის სტანდარტები, რომლებიც იხმარებაა ამერიკის შეერთებულ შტატებსა და ზოგიერთ სხვა ქვეყნებში. თვისობრივად GAAP, ფინანსური აღრიცხვის საერთაშორისო სტანდარტებისგან განირჩევა კერძოდ იმით, რომ მასში განსაზღვრული წესებით, უფრო დეტალურად რეგულირდება ამა თუ იმ პრაქტიკულ სიტუაციათა აღრიცხვის წესები.

2008 წლის აგვისტოში, ფასიანი ქაღალდებისა და ბირჟების კომისიის მხრიდან წარდგენილი იყო გეგმა, რომელიც ითვალისწინებდა GAAP სტანდარტიდან, საერთაშორისო სტანდარტებზე გადასვლას. აღნიშნული გეგმის მიხედვით, 2010 წლიდან ამერიკის ტრანსნაციონალური კომპანიები (იმ დროისთვის მათი რიცხვი შესაძლოა შეადგენდეს 110-ს) აუცილებელი წესით გადასული უნდა იყოს საერთაშორისო ფინანსური აღრიცხვის სტანდარტებზე. ასევე იგულისხმება, რომ 2014 წლიდან, საერთაშორისო ფინანსური აღრიცხვის სტანდარტები IFRS აუცილებელი წესით შესრულდება ყველა ამერიკული კომპანიის მიერ.

ცნობილია, რომ აქტივების დათვლის GAAP მეთოდი, რომელიც იძლეოდა უფლებას, წინმსწრების პერიოდის შემოსავლების დღევანდელ დღეს დაანგარიშებისთვის; ისევე როგორც აქტივების სპეკულატიური შეფასებისა და გადაფასების მეთოდი — სახელდება მიმდინარე პერიოდში განვითარებადი გლობალური კრიზისის ერთ-ერთ მთავარ მიზეზად. აღნიშნულთან დაკავშირებით და აღნიშნულიდან გამომდინარე, მსოფლიოს მრავალის ქვეყნის საექსპერტო-ეკონომიკური წრეების მხრიდან, კრიზისის მთავარ მიზეზად სახელდება ამერიკული და მსგავსი, ეკონომიკური თვალსაზრისით ჭარბ მოხმარებაზე ორიენტირებული საზოგადოება. აღნიშნული საზოგადოების ეკონომიკური პრინციპებით გამართლებულია ის დღევანდელი, თუნდაც ჭარბი მოცულობის ხარჯი, თუ ხვალინდელი შემოსავლებით მის დაფარვას მოველით. სხვანაირად რომ ითქვას, დღეს ვცხოვრობთ ხვალის ხარჯზე.

რესურსები ინტერნეტში
--------------------

* IFRS/IAS Accounting Standards Guide
* GAAP და გლობალური კრიზისი, FinGeorgia News[*მკვდარი ბმული*]
**DayZ** — მრავალმომხმარებლიანი Open World Survival Horror-ი. არის პირველი პირის შუთერ ARMA 2-ის და ARMA 2: Operation Arrowhead-ის მოდფიკაცია. ეს თამაში არის ჯერჯერობით ბეტა სტადიაში.

მოქმედება ხდება პოსტსაბჭოთა სივრცეში, ჩერნარუსში, სადაც უცნობმა ვირუსმა მოსახლეობა ზომბებად გადააქცია, მოთამაშეს სათამაშო მსოფლიოში მოუწევს მოგზაურობა ისეთი რესურსების მოსაძებნად როგორიცაა საჭმელი, წყალი, იარაღი, სამედიცინო საშუალებები და სხვა, ასევე ზომბების განადგურება ან მითგან გაქცევა/დამალვა, სხვა მოთამაშეებთან ბრძოლა, ან ჯგუფური მუშაობა — იმისათვის რომ მოთამაშემ თავი ირჩინოს ზომბის აპოკალიპსში.

თამაშის პროცესი
---------------

თამაშში არის ბევრი განსხვავებული ეფექტი. მაგალითად მოთამაშემ შეიძლება მიიღოს ფეხის მოტეხილობა დიდი სიმაღლიდან ჩამოვარდნით, სხვა მოთამაშეების დარტყმებით და სხვა. ასევე არის მოთხვნილებები: სისხლი — აღნიშნავს სიცოცხლეს, ის იკლებს სისხლის დენის დროს, ზომბების და მოთამაშეების მიერ მოყენებული ზარალის დროს, და სხვა. სიცოცხლის აღდგენა შეიძლება საჭმლით, მისი მომენტალურად აღდგენა კი სისხლის გადასხმით (ამ მოქმედებისათვის საჭიროა მეორე მოთამაშე). სიცოცხლის კრიტიკულ დონეზე ეკრანი არის შავ-თეთრი, ის ასევე შეიძლება ჩავარდეს უგუნურ მდგომარეობაში, თუ სისხლის დონე ძალზე დაკლებულია, და მისი აღდგენა არ ხდება, მოთამაშე კვდება. შიმშილი — თუ მოთამაშეს შიმშილი არის დაყვანილი კრიტიკულ დონემდე, მისი ჯანმრთელობის დონე ნელ-ნელა დაიწყებს კლებას რაც ბოლოს სიკვდილს გამოიწვევს, მის აღსადგენათ საჭიროა საჭმლის მიღება. საჭმლის ჭამის დროს ასევე მსუბუქად იმატებს სისხლის დონე. წყურვილი — წყურვილის დონის დაკლების დროს მოთამაშის ჯანმრთელობა მცირდება, საჭიროა სასმელის მიღება, რომლის მოპოვება შეიძლება გამაგრილებელი სასმელების სახით და ჩვეულებრივი წყლის სახით. სხეულის ტემპერატურა — იცვლება გარემოების მიხედვით. დაბალი ტემპერატურის დროს მოთამაშე შეიძლება გაიყინოს და მოკვდეს, სითბოს შენარჩუნება შეიძლება კოცონის დანთებით, შენობების შეფარებით, გამათბობელი საშუალებების მიღებით და სხვა. დაკლება კი წვიმაში ან ღამის დროში ყოფნის დროს და სხვა.

რესურსები ინტერნეტში
--------------------

* თამაშის ოფიციალური საიტი
* მოდის ოფიციალური საიტი დაარქივებული 2012-06-21 საიტზე Wayback Machine.

სქოლიო
------

1. ↑
**Microsoft Paint** — ოპერაციულ სისტემა Windows-ში ჩაშენებული პროგრამა, რომელშიც შესაძლებელია უბრალო, ან რთული ნახატების შექმნა. ეს ნახატები შესაძლებელია იყოს შავ-თეთრი ან ფერადი. შესაძლებელია ამობეჭდოთ თქვენი ნახატი, ან დასვათ იგი თქვენს დესკტოპზე (სამუშაო მაგიდაზე), ან ჩააკოპიროთ სხვა დოკუმენტში. Paint-ის გამოყენება შესაძლებელია დასკანირებული ფოტოების სანახავად და დასარედაქტირებლად.

პროგრამის ინტერფეისი
--------------------

ფანჯრის მარცხენა კიდეში მდებარეობს ხატვის იარაღების პანელი, მის ქვემოთ — ხაზვის ტიპის ჩარჩო. ფანჯრის ქვედა ნაწილი უკავია ფერთა პალიტრის პანელს (ინტერფეისის განლაგება დამოკიდებულია Windows-ის ვერსიაზე).

ხატვის იარაღის პანელი შედგება გამოსახულებასთან სამუშაო შემდეგი ინსტრუმენტებისაგან: ფანქარი, ფუნჯი, სწორი ხაზი, მრუდი და რკალი, მართკუთხედი, მომრგვალებული მართკუთხედი, მრავალკუთხედი, წრიული ფიგურა, აეროზოლის ბალონი, საშლელი, საღებავის ქილა, პიპეტი, მასშტაბი, ნახატში ტექსტის ჩასმა, მართკუთხა და ფიგირული მონიშვნები.

Paint-ში შესაძლებელია მუშაობა შემდეგი გაფართოების ფაილებთან: .gif, .jpg, .tif, .png და .bmp.

ლიტერატურა
----------

* ზ. ბაიაშვილი, „საოფისე კომპიუტერული პროგრამები", თბ. 2011


|  |  |
| --- | --- |
|  | *ეს სტატია კომპიუტერების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
Follas novas 1880 წლის გამიცემის გარეკანი.
**Follas novas** (ახალი ფოთლები) — 1880 წელს გამოცემული, გალისიელი მწერლის როსალია დე კასტროს ლექსების კრებული. ის არის გალისიურად გამოცემული მეორე და ბოლო კრებული. ლექსების უმეტესობა დაწერილია 1869-1970 წლებში, კრებულში ასევე შესულია 1870-იანების ლექსები რომლებიც პერიოდულად გაზეთებში იბეჭდებოდა.[1] ეს წიგნი მიიჩნევა გალისიური ლიტერატურის ფუნდამენტურ ნაშრომად, რომელმაც რეხურდიმენტოს (გალისიური ენის გამოცოცხლება XIX საუკუნეში.) დაწყება გამოიწვია.[2]

კრებული შედგება 5 წიგნისგან: *Vaguedás*, *Do íntimo*, *Varia*, *Da terra* and *As viuvas dos vivos e as viuvas dos mortos*.[1]

Follas novas კასტროს შემოქმედების მწვერვალად მიიჩნევა. ის ასევე არის გარდამავალი ნაშრომი პირველ გალისიურ კრებულ: *Cantares gallegos (1863)*-სა და კასტილიურ ესპანურზე დაწერილ ნოველას *En las orillas del Sar*-შორის. ლექსებში რომანტიზმის გარდა ასევე წამოწეულია ქალის და გალისიელი ემიგრანტების საკითხებიც.[1] კრებულის ბოლო წიგნი *As viuvas dos vivos e as viuvas dos mortos* (სიცოცხლის და სიკვდილის ქვრივები) დაწერილია ეკონომიკური მიზეზების გამო წასული ემიგრანტის ცოლზე.[3] შესავალში კასტრო წერს, რომ წიგნის გამოცემა და გავრცელება დაფინანსებულია კუბაში მცხოვრები გალისიელების მიერ.[4]

სქოლიო
------

1. 1 2 3  Follas Novas *El Libro Total*
2. ↑  Hooper, p. 18
3. ↑  Hooper p. 47
4. ↑  Hooper p.19
"Le Carrefour" (აზერ. Yol qovşağı; ქართ. გზების კვეთა‎) — აზერბაიჯანულ ენაზე მოქმედი ერთადერთი ფრანგულენოვანი მედია გამომცემლობა.[1]

ისტორია
-------

„Le Carrefour" გაზეთის პირველი ნომერი გამოიცა 2007 წლის ივლის თვეში. ამ რიგად 2007 წლის 14 მაისს აზერბაიჯანის რესპუბლიკა ივლისში პირველად იუსტიციის სამინისტროში დარეგისტრირებული გაზეთის მკითხველი შედგა შეხვედრაზე. გაზეთის დაფუძნებელი და მთავარი რეტაქტორი არის ზეინაბ კაზიმოვა.

მთავარი მიზანი
--------------

გაზეთის შექმნის მთავარი მიზანია აზერბაიჯანის ჭეშმარიტების მსოფლიო საზოგადოებისთვის გადმოცემა, წვლილი შეიტანოს აზერბაიჯანსა და საფრანგეთის შორის ურთიერთიობების განვითარებაში, ქვეყნის პოპულარიზაცია ფრანგ მკითხველს აზერბაიჯანის შესახებ ინფორმირების გზით ხალხის ეროვნული და სულიერი ფასეულებების აგრეთვე კულტურული მემკვიტრეობის პროპაგანტა. გაზეთი თავისი პირველივე დღიდან აცნობებეს ფრანგ მკითხველს მთიანი ყარაბაღის სომხურ-აზერბაიჯანული კონფლიკდის შესახებ. გაზეთის მიზანი ხელი შეუწყოს აზერბაიჯანსა და საფრანგეთს, ასევე ფტანგულენოვან ქვეყნებს შორის კულტურულ ეკონომიკურ და სამეცნიერო განვითარებას, აცნობს ფრანგებს და ზოგადად უცხოელებს ქვეყანაში მიმდინარე სოციალური, კულტურული და ეკონომიკური მოვლენების შესახებ აზერბაიჯანის საერთოშორისო თანამეგობრების ინფორმირება საკუთარ ენებზე აგრეთვე საფრანგეთში და ფრანგულენოვან ქვეყნები აზერბაიჯანის პოპულურიზაციის შესახებ ეროვნულ-ტრარიციულ ჩვენი ღირებულების პოპულარიზაციის მისისს აღებას.

საიტი
-----

2016 წლის დასაწყისში გაზეთის საიტი -www.lecarrefour.az დაიწყო ფუნქციონირება და ფარანგულენოვან მოსახლეობას საშუალება მიეცა მათ ენაზე ინფორმაციის გაცნობა.

რესურსები ინტერნეტში
--------------------

* 

* ოფიციალური საიტი

სქოლიო
------

1. ↑  "Yol qovşağı" (Le Carrefour) 9 ilin qovşağında. xeberle.com, 16.07.2016 (აზერბაიჯანული)
SC06 1973 Ferrari 512BBi
Ferrari Berlinetta Boxer-terabass
**Ferrari Berlinetta Boxer** — Ferrari-ს მიერ 1973-1984 წლებში წარმოებული ავტომობილების სერია. 

1970-იანი წლების დასაწყისში სუპერმანქანების უმეტესობას ძრავა ძარის შუა ნაწილში ჰქონდა განლაგებული. ენცო ფერარი ტექნიკურ საკითხებში კონსერვატორი იყო და ახალ ტენდენციას არ მიჰყვებოდა, თუმცა „Lamborghini"-ს მოდელებმა „მიურამ" და „ქაუნტაჩმა" ყველაფერი შეცვალა. კრიტიკოსებმა ფერარი ძველმოდურობაში დაადანაშაულეს და მარანელოს ქარხანა ენერგიულად შეუდგა პრობლემების გადაჭრას. ფერარიმ შუა ძრავის მქონე ავტომობილი 1973 წელს გამოუშვა და ამ მოდელს „365 GT4 Berlinetta Boxer" უწოდა, თუმცა მას შემოკლებით „ბოქსერსაც" (ინგლ. Boxer) უწოდებენ. ფერარის ავტომობილის დიზაინი კვლავ იტალიურმა ფირმამ, Pininfarina-მ შექმნა. ავტომობილის ფორმა საჩვენებელ მანქანა P6-ს დაეფუძნა, დიაინის ავტორი კი კვლავ ლეონარდო ფიორავანტი ავანი გახდა.

ფერარი მანამდე ცნობილი იყო V12 ძრავებით, მაგრამ როდესაც საქმე ძალური დანადგარის კაბინის უკან განლაგებაზე მიდგა, ფირმამ ამ გადაწყვეტილებაზე უარი განაცხადა. ინჟინერმა V12-ის ცილინდრები გარეთ განალაგა. ძრავას თავდაპირველად 4,4 ლიტრი მოცულბოის 344 ცხენის ძალა ჰქონდა, ხოლო 5 ლიტრიანი 512 BB 360 ცხენის ძალას გამოიმუშავებდა. ძრავის ძარის შუა ნაწილში განლაგების შემდეგ სუპერმანქანები გაფართოვდა და ავტომობილის სალონში ჩაჯდომა გართულდა. თანამედროვე რბილი სავარძლებისგან განსხვავებით, „ბოქსერის" სავარძლებს შორის ფერარისთვის ტიპური სიჩქარე გადამრთველი ბერკეტია.

ლიტერატურა
----------

* ჯონ ლამი (2009). *სუპერმანქანები*. თბილისი:  ნოდარ მანჩხაშვილის მთარგმნელობითი სახელოსნო. ISBN 978-9941-0-1671-4.
* (1998) *World Encyclopedia of Cars*. London:  Anness Publishing. ISBN 1-84038-083-7.
* *Ferrari Workshop/Repair Manual 365 GT4 BB - BB 512 - BB 512i*.

რესურები ინტერნეტში
-------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„Ferrari Berlinetta Boxer"** ვიკისაწყობში.
**Microsoft Office Access** — ელექტრონული მონაცემთა ბაზების რელაციური მართვის სისტემა, რომელსაც აწარმოებს კორპორაცია Microsoft. იგი პირველად გამოვიდა 1992 წელს, შედის Microsoft Office-ის პაკეტში. აქვს ფართო გამოყენების ფუნქციები. იყენებს VBA (Visual Basic for Applications) ენას, რომლითაც შესაძლებელი ხდება დაიწეროს Access-ის სივრცეში, მონაცემთა ბაზებთან სამუშაო სხვადასხვა პროგრამა.

პროგრამის აღწერა
----------------

Access არის მონაცემთა ბაზაში ინფორმაციის შენახვის, ორგანიზაციის და მოძებნის საშუალება. პროგრამაში მუშაობისას პირველ რიგში უნდა შეიქმნას მონაცემტა ბაზის ფაილი, რომლის ბაზაზე დგინდება გამომავალი ანგარიშგებების ფორმები. მონაცემთა ბაზის შევსება შესაძლებელია როგორც უშუალოდ შეტანით ასევე სპეციალურად შექმნილი ფორმებითაც. მონაცემთა ბაზის ფაილში შენახული ინფორმაცია არის წყარო რომლიდანაც ივსება ანგარიშგების ხელით შექმნილი ფორმები. Ecxel-ისაგან განსხვავებით აქ მინიმუმამდეა დაყვანილი მათემატიკური ფორმულებით სარგებლობა. 

შექმნილი მონაცემთა ბაზა შესაძლებელია პარალელურად გამოყენებული იქნას Ecxel-ში მისი შემდგომი ანალიზისათვის.

უკანასკნელ ვერსიებში გამოიყენება ფორმატი OOXML (გაფართოება .accdb). უფრო ადრინდელი ვერსიები იყენებდნენ ბინარულ ფორმატს (გაფართოებით .mdb).

ვერსიები
--------

* 1992: Access 1 Windows 3.0-თვის
* 1993: Access 2.0 Windows 3.1x (Office 4.3)-თვის
* 1995: Access 7 Windows 95 (Office 95)-თვის
* 1997: Access 97 (Office 97)
* 1999: Access 2000 (Office 2000)
* 2001: Access 2002 (Office XP)
* 2003: Access 2003 (Microsoft Office 2003 პროგრამების კომპლექტიდან)
* 2007: Microsoft Office Access 2007 (Microsoft Office 2007 პროგრამების კომპლექტიდან)
* 2010: Microsoft Office Access 2010 (Microsoft Office 2010 პროგრამების კომპლექტიდან)
* 2012: Microsoft Access 2013 (Microsoft Office 2013 პროგრამების კომპლექტიდან)
* 2015: Microsoft Access 2016 (Microsoft Office 2016 პროგრამების კომპლექტიდან)

ლიტერატურა
----------

* ზ. ბაიაშვილი, „საოფისე კომპიუტერული პროგრამები", თბ. 2011

რესურსები ინტერნეტში
--------------------

* Microsoft Access

ვიკისაწყობში არის გვერდი თემაზე:
***Microsoft Access***

სქოლიო
------

1. ↑  Microsoft Office Access 2013. *office.com*. CBS Interactive. ციტირების თარიღი: February 7, 2013.
PEGI-ის ლოგო
**Pan European Game Information** (ცნობილი როგორც **PEGI**) თამაშების (ან მსგავსი გასართობი პროგრამების) საშემფასებლო სისტემა. იყო ჩამოყალიბებული ევროპის ფედერაციის მიერ, მუშაობა დაიწყო 2003 წელს. PEGI-ს მხარს უჭერს ევროკომისია თუმცა არ მართავს მას.

სისტემა გამოიყენება 30 ქვეყანაში, თუმცა სავაჭროდ გატანა ყველგან დაშვებულია, შეფასება ყოველთვის მითითებულია გარეკანზე, რეკლამაზე და თამაშის საიტზე. თამაშის შემქმელები არ არიან ვალდებულები რომ შეაფასებინონ თამაში, ამას მხოლოდ საკუთარი გადაწყვეტილებით აკეთებენ, რომ კლიენტმა უსაფრთხოდ იგრძნოს თავი.

PEGI-ს აქვს შემუშავებული სისტემა რომლის დახმარებითაც ადგენს ასაკის შეზღუდვას, მაგალითად თამაშებს რომლებშიც გრაფიკული ძალადობა არის ფანტასტიკურ პერსონაჟებზე (არა ადამიანზე, ან ცხოველზე), ან ისეთი ძალადობა რომლის შედეგადაც არ არის განსაკუთრებული ვიზუალური ზიანი (სისხლი, ჭრილობები და სხვა) ითვლება თამაშად 12 წლისთვის (12+) ან უფრო დიდებისთვის.

რესურსები ინტერნეტში
--------------------

* ოფიციალური საიტი დაარქივებული 2013-02-23 საიტზე Wayback Machine.


|  |  |
| --- | --- |
|  | *ეს სტატია პერსონალური კომპიუტერული თამაშების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
*Flexity Classic* ფრანკფურტში.
**Flexity Classic** — კანადურ-გერმანული კომპანია Bombardier Transportation-ის წარმოების შესახსრული, ნახევრადდაბალიატაკიანი, ორმხრივი მიმართულების ტრამვაის ვაგონი, რომელიც განეკუთვნება Flexity ოჯახს. არსებობს სხვადასხვა სიგანის ლიანდაგის Flexity Classic ვაგონები, რომლებიც მოძრაობენ სტანდარტული სიგანის 1435 მმ, ვიწრო 1000 მმ და არასტანდარტულ ლიანდაგზე (დრეზდენი 1450 მმ). Flexity Classic-ები აგებულია გერმანიის ქ. ბაუტცენში მდებარე Bombardier Transportation-ის ქარხანაში და იწარმოებოდა 2003-2013 წლებში. მოგვიანებით წარმოებაში ჩაეშვა უფრო ახალი მოდელები, რის გამოც Flexity Classic-ის წარმოება შეწყდა.

Flexity Classic ექსპლუატაციაშია:
--------------------------------

* გერმანია: კასელი (კასელის ტრამვაი), ფრანკფურტი (ფრანკფურტის ტრამვაი).
* შვედეთი: ნორჩეპინგი (ნორჩეპინგის ტრამვაი), სტოკჰოლმი (სტოკჰოლმის ტრამვაი).
* ავსტრალია: ადელაიდა (ადელაიდას ტრამვაი).

გალერეა
-------

* ორმხრივი მიმართულების *Flexity Classic* კასელში, გერმანია
* *Flexity Classic* სტოკჰოლმში, შვედეთი
* *Flexity Classic* ნორჩეპინგში, შვედეთი

რესურსები ინტერნეტში
--------------------

ვიკისაწყობში არის გვერდი თემაზე:
***Flexity Classic***

* FLEXITY Trams - Bombardier Transportation (ინგლისური)
**ჰუგო ბოსი** (Hugo Boss AG) — მოდის სახლი, ტანსაცმლის მწარმოებელი გერმანიაში. შტაბ-ბინა მდებარეობს ქალაქ მეტცინგენში (ბადენ-ვიურტემბერგი).

ისტორია
-------

ჰუგო ბოსმა კომპანია დააფუძნა 1923 წელს, პირველი მსოფლიო ომის დასრულებიდან რამდენიმე წელიწადში, პერიოდში, როცა თითქმის მთელი გერმანია ეკონომიკურად განადგურებული იყო. მეორე მსოფლიო ომამდე და ომის პერიოდში კომპანია უნიფორმას კერავდა ვერმახტის ოფიცრებისა და ჯარისკაცებისთვის, ასევე ნაცისტური გერმანიის სხვა სახელმწიფო ორგანოებისთვის, მათ შორის "სს*-თვისაც.*

კომპანიის დამფუძნებელი 1948 წელს გარდაიცვალა, რის შემდეგაც ის 1950-იან წლებამდე თითქმის მივიწყებულ იქნა. მსოფლიო მოდის არენაზე ჰუგო ბოსი ისევ 1953 წელს გამოჩნდა, როცა მამაკაცის პირველი კოსტიუმი შეკერა. 1993 წელს კომპანიის დაარსების 70 წლისთავზე ჰუგო ბოსმა პირველი ტუალეტის წყალი გამოუშვა და ამავე დროს პარფიუმერიის განყოფილებაც შექმნა, რომელიც ამჟამად კომპანიის მნიშვნელოვან ნაწილს შეადგენს.


|  |  |
| --- | --- |
|  | *ეს სტატია გერმანიისა და გერმანელების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**Generation „პ"** — რუსი მწერლის, ვიქტორ პელევინის, მესამე რომანი, გამოქვეყნდა 1999 წელს. წიგნში მოქმედება 1990-იანი წლების მოსკოვში ხდება, მთავარი პერსონაჟია ლიტერატურის ინსტიტუტის ახალგაზრდა სტუდენტი ვავილენ ტატარსკი, რომელიც რეკლამისა და კომპიუტერული ტექნოლოგიების სამყაროში ამოყოფს თავს. ავტორი ტექსტში იკვლევს ისეთ თემებს, როგორებიცაა პოსტსაბჭოთა რუსეთი, კონსუმერიზმი, რეკრეაციული ნარკოკულტურა და მესოპოტამიური მითოლოგია.

სიუჟეტი
-------

რომანში მოქმედება მოსკოვში, 1990-იან წლებში, ყოვლისმომცველი ქაოსისა და კორუფციის პერიოდში ხდება. პროტაგონისტი, ვავილენ ტატარსკი, ლიტერატურული ინსტიტუტის სტუდენტი და პოეტი, საბჭოთა კავშირის დაშლის შემდეგ ქუჩაში აღმოჩნდება, სადაც იპოვის თავის ჭეშმარიტ მოწოდებას: შექმნას დასავლური რეკლამების რუსული ვერსიები. რაც უფრო იზრდება მისი წარმატება სარეკლამო სფეროში, იგი უფრო და უფრო ცდილობს იპოვოს საზრისი იმ კულტურაში, რომელიც მატერიალური ქონებითა და საკუთარი თავის განებივრებით განისაზღვრება. ტატარსკი ცდილობს, აღმოაჩინოს ძალები, რომლებიც ინდივიდუალურ სურვილებს განსაზღვრავს და პოსტსაბჭოთა სამყაროში კოლექტიურ რწმენას ქმნიან. ამ ძიებაში პოულობს დამთხვევებს, რომლებიც ცხოვრების ქაოსის მიღმა დაფარულ საზრისის ძიებაში ეხმარება. იგი ეცნობა მესოპოტამიის რელიგიურ პრაქტიკას, იღებს ჰალუცინოგენურ სოკოებს, კოკაინსა და არაყს.

მალევე ტატარსკი იწყებს გარკვეული ჭეშმარიტებების გაცნობიერებას, მაგალითად, იმას, რომ ყოველგვარი პოლიტიკა და ტელევიზიით გადმოცემული „ნამდვილი" ამბები ციფრულ შემოქმედებას წარმოადგენს. როცა საბოლოოდ კორპორაციული პირამიდის მწვერვალს აღწევს, იგი იგებს, რომ მისი ფირმის წევრები ქალღმერთ იშთარის მსახურები არიან, რომელთა ხორციელი ფორმა მთლიანად სარეკლამო სურათებისგან შედგება. ფირმის მთავარი მოვალეობაა, არ გააღვიძოს იშთარის მტერი, ძაღლი ფუკუპი, რასაც ქაოსი და დესტრუქცია მოჰყვება. რიტუალური მსხვერპლშეწირვის შემდეგ ტატარსკი ქალღმერთის ახალი რეგენტი ხდება. რომანის დასასრულს, მისი ელექტრონული ორეული ტელევიზიაში საყოველთაო ცნობადობას მოიპოვეს. ტატარსკი, რომელიც ცდილობდა, ტელევიზიით წარმოდგენილი ყალბი რეალობისთვის ფარდა აეხადა, თავად იქცა ილუზიად.

რესურსები ინტერნეტში
--------------------

* The wow-factor (სტივენ პულის რეცენზია წიგნზე). The Guardian (22 აპრილი, 2000).
**PubMed** — ინგლისურენოვანი სამედიცინო და ბიოლოგიური პუბლიკაციების ტექსტური მონაცემთა ბაზა, რომელიც შექმნილია ბიოტექნოლოგიური ინფორმაციების ეროვნული ცენტრის (NCBI) მიერ აშშ-ის მედიცინის ეროვნული ბიბლიოთეკის (NLM) „ბიოტექნოლოგიის" დარგის საფუძველზე. PubMed-ის მთავარი შემადგენელია MEDLINE. იგი პირველად წარდგენილი იქნა 1996 წლის იანვარში. მისი ნახვა შესაძლებელია ცენტრალური საძებნი სისტემის — Entrez-ის საშუალებით, რომელიც მოიცავს PubMed-ს, PubChem-ს და სხვა მთავარ სამედიცინო მანაცემთა ბაზებს. შეიცავს დაახლოებით 25 მილიონ ციტირებას.

PubMed სპეციალური ლიტერატურის მეშვეობით ახორციელებს სამედიცინო და ბიოლოგიური სტატიების დოკუმენტირებას, ასევე იძლევა წყაროებს მთლიანტექსტურ სტატიებზე. PubMed მოიცავს შემდეგი დარგების მონაცემებს: მედიცინა, სტომატოლოგია, ვეტერინარია, საერთო ჯანდაცვა, ფსიქოლოგია, ბიოლოგია, გენეტიკა, ბიოქიმია, ციტოლოგია, ბიოტექნოლოგია, ბიომედიცინა და სხვა. დოკუმენტირებულია დაახლოებით 3800 ბიოსამედიცინო გამომცემლობა. ყოველწლიურად PubMed-ის მონაცემთა ბაზა იზრდება 500 000 დოკუმენტით. ძიება ხდება Medical Subject Headings-ის (MeSH) პრინციპით.

თითოეულ სტატიას ენიჭება უნიკალური საიდენფიკაციო ნომერი PMID (ინგლ. PubMed Identifier — PubMed-ის იდენტიფიკატორი).

ლიტერატურა
----------

* სასწავლო-ინსტრუქციული დახმარება PubMed-ში საძიებლად დაარქივებული 2017-10-31 საიტზე Wayback Machine.

რესურსები ინტერნეტში
--------------------

ვიკისაწყობში არის გვერდი თემაზე:
***PubMed***

* 

* website ოფიციალური საიტი
* PubMed

სქოლიო
------

1. ↑  McEntyre, J. & Lipman D. (2001): *PubMed: bridging the information gap*. In: *CMAJ*. Bd. 164, S. 1317—1319. PDF
2. ↑
3. ↑  PubMed Celebrates its 10th Anniversary. *Technical Bulletin*. United States National Library of Medicine (2006-10-05).  დაარქივებულია ორიგინალიდან — 2012-03-02. ციტირების თარიღი: 2011-03-22.
4. ↑  PubMed Help. PMID [PMID]. National Center for Biotechnology Information. ციტირების თარიღი: 2013-07-23.
**Pulp** — ინგლისური ალტერნატიული როკ-ჯგუფი, ჩამოყალიბებული ქ. შეფილდში, 1978 წელს. 2002 წელს, ჯგუფის დაშლამდე, მასში შედიან: ჯარვის კოკერი (ვოკალი, გიტარა), კანდიდა დოილი (კლავიშები), მარკ უებერი (გიტარა), სტივ მეკი (ბასი), ნიკ ბენკსი (დასარტყმელი საკრავები) და რასელ სენიორი (გიტარა).

1990-იან წლებში ჯგუფი ცდილობდა პოპულარობის მოპოვებას, მაგრამ განსაკუთრებულად მსმენელს თავი დაამახსოვრა დისკით *Different Class* (1995), რომელიც ინგლისის ჰიტ-აღლუმში #1 ადგილზე მოხვდა. ამ ალბომიდან გამოიცა 10 სინგლი - ყველა მოხვდა სინგლების საუკეთესო 10-ეულში.

2003 წლის ოქტომბრისთვის ჯგუფს ჰქონდა გაყიდული 10 მილიონი ჩანაწერი. 2011 წელს, ხანგრძლივი პაუზის შემდეგ, ჯგუფი არსებობა განაახლა.

დისკოგრაფია
-----------

 მთავარი სტატია: Pulp-ის დისკოგრაფია.
* *It* (1983)
* *Freaks* (1987)
* *Separations* (1992)
* *His 'n' Hers* (1994)
* *Different Class* (1995)
* *This Is Hardcore* (1998)
* *We Love Life* (2001)

რესურსები ინტერნეტში
--------------------

* Pulp People დაარქივებული 2010-11-09 საიტზე Wayback Machine.  - ოფიციალური საიტი
* PulpWiki - ვრცელი ცნობარი ჯგუფის შესახებ


|  |  |
| --- | --- |
| ნოტები | *ეს სტატია მუსიკის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**Microsoft Cortana** (მაიკროსოფტ კორტანა) — ხელოვნური ინტელექტის მქონე ვირტუალური ხმოვანი დამხმარე Windows Phone-ზე მომუშავე სმარტფონებისთვის. Microsoft Cortana პირველად გამოჩნდა Windows Phone 8.1-ში, რომელიც უკვე მიიღეს დეველოპერებმა 2014 წლის 14 აპრილს. ასისტენტი წარმოდგენილი იყო 2014 წლის 2 აპრილს, პროგრამული უზრუნველყოფის დეველოპერების ყოველწლიურ კონფერენცია „Build"-ზე, სან-ფრანცისკოში. Microsoft Cortana-მ საკუთარი პირადი სახელი მიიღო კომპიუტერული თამაშების სერიის — Halo-ს ერთ-ერთი პერსონაჟისგან, რომლისგან მან ხმაც მიიღო (ვირტუალურ დამხმარეს თამაშში ახმოვანებს მსახიობი ჯენ ტეილორი). ამჟამად კორტანას შეუძლია საუბარი მხოლოდ 2 ენაზე: ინგლისურად და ჩინურად, თუმცა შემქმნელების თანახმად, მალე პერსონალურ ასისტენტს კიდევ სხვა მრავალ ენასა თუ დიალექტზე შეეძლება საუბარი.

შესაძლებლობები
--------------

Cortana-ს ლოგო.
პერსონალურ დამხმარეს გააჩნია მომხმარებლის სურვილების წინასწარ ამოცნობის საშუალება. სურვილისამებრ, თქვენ შეგიძლიათ კორტანას მისცეთ წვდომა პირად ინფორმაციასთან, როგორიცაა ელ.ფოსტა, ძიების ისტორია და ა.შ- ყველა ამ მონაცემს დამხმარე თქვენი საჭიროებების დასაკმაყოფილებლად გამოიყენებს. კორტანა სმარტფონებში ანაცვლებს სტანდარტულ საძიებო სისტემას. საჭირო მოთხოვნის მიწოდება ასისტენტისთვის თქვენ შეგიძლიათ როგორც ხმით, ისე წერილობით. საჭირო ინფორმაციის მოძიებისთვის ის გამოიყენებს Bing-ს, Foursquare-ს და მომხმარებლის პირად ფაილებს. ვირტუალური დამხმარე ასევე გამოირჩევა კარგი იუმორის გრძნობით: მას შეუძლია თქვენთან საუბრის გაბმა, თუ მოისურვებთ ის გიმღერებთ და ანეგდოტსაც მოგიყვებათ. ის წინასწარ შეგახსენებთ დაგეგმილ შეხვედრას, მეგობრის დაბადების დღეს ან სხვა მნიშვნელოვან მოვლენას. თუ თქვენი ავიარეისი გადაიდო, ან გზაზე დიდი საცობები გელოდებათ, კორტანა ამას დაუყოვნებლივ შეგატყობინებთ. კორტანას ინტერფეისს გააჩნია კონფიდენციალურობის საკმაოდ ვრცელი პარამეტრები, რაც მომხმარებელს აძლევს საშუალებას გააკონტროლოს კორტანას პირად ინფორმაციასთან წვდომა. დეველოპერების თქმით, კონტროლის ასეთი დონე არ გააჩნია არც Siri-ს და არც Google Now-ს.

მოსალოდნელია, რომ Cortana ინტეგრირებული იქნება უამრავ აპლიკაციასთან Windows Phone Store-დან, რაც დეველოპერებს ახალ შესაძლებლობებს მისცემს.

Cortana-ს ასაკობრივი შეზღუდვაც აქვს- ასისტენტის მომსახურებით ვერ ისარგებლებენ ის მომხმარებლები, რომელთა Microsoft-ანგარიშის ასაკში 13-წელზე ნაკლებია მითითებული. ასისტენტის აქტივაციისას ბავშვი მოისმენს შემდეგ შეტყობინებას: "ბოდიში, მაგრამ სანამ დაგეხმარებოდეთ, თქვენ ცოტა უნდა გაიზარდოთ„. შესაძლოა, მსგავსი შეზღუდვა უკავშრდება კორტანას ონლაინ-სერვისების სიმრავლეს, რომლებიც არაა განკუთვნილი სასკოლო ასაკის ბავშვებისათვის.

სქოლიო
------

1. ↑  Microsoft открыл разработчикам Windows Phone 8.1 с функцией Cortana
2. ↑  Why Cortana Assistant Can Help Microsoft in the Smartphone Market.  დაარქივებულია ორიგინალიდან — 2014-09-08. ციტირების თარიღი: 2014-04-23.
3. ↑
4. ↑
5. ↑
**სოსიეტე ჟენერალი** (Société Générale; Euronext: GLE) — ევროპის ერთ-ერთი წამყვანი საფინანსო კომპანია, რომელსაც ასევე შვილობილი კომპანიები ჰყავს მსოფლიოს მრავალ ქვეყანაში. კომპანიის შტაბ-ბინა მდებარეობს პარიზში, ლა-დეფანსის ბიზნეს უბანში. კომპანიის სამი წამყვანი განყოფილებაა ინდივიდუალური ბანკინგი და სპეციალიზებული საფინანსო მომსახურება (განსაკუთრებით საფრანგეთსა და აღმოსავლეთ ევროპაში), კორპორაციული და საინვესტიციო ბანკინგი (დერივატივები, ევროკაპიტალის ბაზრები) და გლობალური ინვესტიციების მართვა და მომსახურება.

სოსიეტე ჟენერალი საფრანგეთის ერთ-ერთი უძველესი ბანკია. მისი თავდაპირველი სახელი იყო Société Générale pour favoriser le développement du commerce et de l'industrie en France (ქართ.: საფრანგეთში კომერციისა და წარმოების განვითარების მხარდამჭერი გენერალური კომპანია). საერთაშორისო საფინანსო სამყაროში კომპანიას მეტსახელად სოცგენ-ს უწოდებენ.

2006 წლის სექტემბერში სოსიეტე ჟენერალმა ქართული ბანკი რესპუბლიკის აქციების 60% პროცენტი შეისყიდა, რომელსაც ამ დროისთვის საქართველოში 21 ფილიალი და 74 000 კლიენტი ჰყავდა.

რესურსები ინტერნეტში
--------------------

* სოსიეტე ჟენერალის შვილობილი "ბანკი რესპუბლიკის" საიტი; დაარქივებული 2017-09-12 საიტზე Wayback Machine.


|  |  |
| --- | --- |
|  | *ეს სტატია ეკონომიკის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
II ქიულთეფეში აღმოჩენილი თიხის ჭურჭელი
**II ქიულთეფე** — ნახიჩევანში არსებული უძველესი დასახლება, რომელიც აზერბაიჯანში მდებარე ერთ-ერთი პირველი ქალაქ-სახელმწიფოს ცენტრი იყო. ქალაქი დაარსდა დაახლოებით 3 500 წლის წინ.

ეს სამკუთხედის ფორმის რეზიდენცია მდებარეობს იმ მხარეში, რომელიც აკავშირებს ჩერისა და ნახჭევანის მდინარეებს. II ქიულთეფეს 7-10 სისქის პირველი ფენა თარიღდება ადრეული ბრინჯაოს ხანით. კვლევის დროს აღმოაჩინეს აგურისგან აგებული წრიული ფორმის შენობების ნაშთები. რადიოკარბონის (C 14) ანალიზის შედეგებმა კი აჩვენა, რომ იგი 3500-2400 წლის წინანდელია. ამ მრავალსართულიანი ძეგლის შუა საუკუნეების ფენის სისქე 4 მეტრზე მეტია. იგი შედგება მშენებლობის ოთხი ეტაპისგან, რომელიც ასახავს კულტეპის მკვიდრთა ცხოვრებას. საცხოვრებელი ადგილის გარშემო აშენდა დამცავი კედლები. საცხოვრებლების ნაშთებში, სამეურნეო და სამრეწველო შენობებში, აღმოაჩინეს მრავალი სახის მოხატული ქვა, ძვალი და ბრინჯაოს იარაღები.

ქიულთეფეს მაცხოვრებლები, რომლებიც კარგად ფლობდნენ მშენებლობის სრულყოფილ ტექნიკას, ძირითადად იყენებდნენ ისეთ მასალას, როგორიცაა აგური და ქვა. აქ აშენებული ციხე, საცხოვრებლები და სხვა შენობები, მაღალი არქიტექტურული პროდუქტია და ქმნის შესანიშნავ წარმოდგენას იმ ეპოქის სამშენებლო სამუშაოების შესახებ.

აქ აღმოჩენილია როგორც მონოქრომული, ასევე პოლიქრომული თიხის ქოთნები. ისინი ერთმანეთისგან გასხვავდება ფორმებით. ასევე თიხის ქოთნებზე მრავალი გეომეტრიული ნიმუშებია აღბეჭდილი.

II ქიულთეფეს III მონაკვეთზე აღმოჩენილია ოთხკუთხა შენობის ნანგრევები. ძირითადად, აგურისგან ნაგები, იატაკი კი შედგებოდა ნიადაგისა და ქვისგან. კვლევებით დასტურდება, რომ ტერიტორია იყო შუა ბრინჯაოს ხანის ერთ-ერთი ურბანული ტიპის დასახლება, რომელიც მოიცავდა 3 ჰექტარ საცხოვრებელ ადგილს. რეზიდენცია გარშემორტყმული იყო ციხესიმაგრის კედლებით. ციხის კედელი, რომლის სიგანე 2 მეტრს შეადგენდა, ტალახით იყო დაყენებული ქვაზე. კედლის მშენებლობაში გამოყენებული იყო დიდი კვადრატული აგური (აგურის მონაცემები: 32x32x11 სმ; 38x38x12 სმ; 40x40x12 სმ; 44x44x12 სმ).

ამის შემდეგ ცოტა ხანში, ციხის კედელი ნანგრევების ქვეშ ექცევა და კარგავს თავის დამცავ მნიშვნელობას. მაგრამ გარკვეული პერიოდის შემდეგ ის კვლავ აღდგენილია, მაგრამ ფართობი მნიშვნელოვნად შემცირებულია. კოშკის აღმოსავლეთ და სამხრეთ ნაწილში ძველი კედლის ნაცვლად შენდება ახალი. საცხოვრებელი და კომერციული შენობები გაბრტყელებული და გამაგრებული ტალახისსა და ქვებისაგან მზადდება. ზოგიერთ სახლში არის რამდენიმე ოთახი. ზოგჯერ ძლიერი და მოულოდნელი ხანძარი ანადგურებდა შენობებს, ხანძრის ნაშთებში ნაპოვნი იქნა მოხუცი კაცის ძვლები.

ლიტერატურა
----------

* Rəşid Göyüşov. Azərbaycan arxeologiyası. Bakı: 1986,
* Azərbaycan tarixi (yeddi cilddə). I cild. Bakı: 2007,
* Vəli Əliyev. Azərbaycanda tunc dövrünün boyalı qablar mədəniyyəti. Bakı: 1977,

სქოლიო
------

1. ↑
**Nasdaq-100** — ამერიკული საფონდო ინდექსი. მასში შესულია კაპიტალიზაციის მიხედვით 100 უმსხვილესი კომპანია, რომელთა აქციებით ვაჭრობაც ხდება NASDAQ-ს ბირჟაზე. ინდექსში არ არის შესული ფინანსური სექტორს კომპანიები.

წელიწადში ერთხელ, დეკემბრის მესამე კვირას, კომპანიები, რომლებიც აღარ შეესაბამებიან Nasdaq 100-ში ჩართვის წესებს იცვლება ახლი ფირმებით.

ისტორია
-------

ინდექსის ისტორია იწყება 1985 წელს, როდესაც ერთდროულად შემოღებულ იქნა 2 ახალი ინდექსი: NASDAQ-100 და NASDAQ Financial-100. პირველ ინდექსში შეყვანილ იქნა სამრეწველო მაღალტექნოლოგიური კომპანიები, მეორეში კი — საფინანსო. თავდაპირველად ინდექსის ბაზა შეადგენდა 250 პუნქტს.

1998 წელს ინდექსში დაშვებულ იქნან უცხოური კომპანიები. თავდაპირველად მოთხოვნები მათ მიმართ იყო მკაცრი, მაგრამ 2002 წელს ისინი შემსუბუქდა.

4700 პუნქტზე მეტი ისტორიული მაქსიმუმი მიღწეულ იქნა ინდექსის მიერ 2000 წელს, დოტკომების ტალღაზე.

2021 წლის მდგომარეობით NASDAQ 100-ის 57% შეადგენენ ტექნოლოგიური კომპანიები. დარგის სიდიდით მომდევნო სექტორია — სამომხმარებლო მომსახურება 21,99%-ით. ჯანდაცვა შეადგენს NASDAQ 100-ს 7,08%, სამომხმარებლო საქონლით დაკავებული კომპანიები შეადგენენ NASDAQ 100-ს 6,14%, ხოლო სამრეწველო კომპანიები შეადგენენ 5,92%.

NASDAQ-100-ზე დაფუძნებული სავაჭრო ინსტრუმენტები
-----------------------------------------------

NASDAQ-ს ბირჟაზე QQQ-ს ტიკერის ქვეშ ვაჭრობს ფონდი, რომლის სტრუქტურაც NASDAQ-100-ს ინდექსის ანალოგიურია და მაღალი სიზუსტით იმეორებს მის დინამიკას.

განსხვავება NASDAQ Composite-ს ინდექსისგან
------------------------------------------

ინდექსი Nasdaq Composite შეიცავს NASDAQ-ს ბირჟაზე კოტირებული ყველა კომპანიების აქციებს (სულ 3000 მეტი).

ცვლილებები 2021 წ
-----------------

21 ივლისს Honeywell-მ ჩაანაცვლა Alexion Pharmaceuticals მისი AstraZeneca-ს მიერ შეძენის შემდეგ. 26 აგვისტოს Crowdstrike ჩაანაცვლა Maxim Integrated Products, რომელიც შეიძინა კომპანია Analog Devices-მა.

სქოლიო
------

1. ↑  Five facts about the Nasdaq 100 index. *morningstar.com.au*. ციტირების თარიღი: 2021 წლის 30 აგვისტო.
2. ↑  What Are The Nasdaq Composite And Nasdaq 100 Indexes?. *forbes.com*. ციტირების თარიღი: 2021 წლის 30 აგვისტო.
3. ↑  10 Fun Facts about the Nasdaq-100 Index. *nasdaq.com*. ციტირების თარიღი: 2021 წლის 30 აგვისტო.
4. ↑  3 Lessons for Investors From the Tech Bubble. *nasdaq.com*. ციტირების თარიღი: 2021 წლის 30 აგვისტო.
5. ↑  Best Nasdaq 100 Brokers Guide. *comparebrokers.co*. ციტირების თარიღი: 2021 წლის 30 აგვისტო.
6. ↑  Invesco QQQ Trust, Series 1. *nasdaq.com*. ციტირების თარიღი: 2021 წლის 30 აგვისტო.
7. ↑  Q: Why Did QQQQ drop a Q to Become QQQ?. *wsj.com*. ციტირების თარიღი: 2021 წლის 30 აგვისტო.
8. ↑  Honeywell International Inc. to Join the NASDAQ-100 Index Beginning July 21, 2021. *globenewswire.com*. ციტირების თარიღი: 2021 წლის 30 აგვისტო.
9. ↑  CrowdStrike Holdings, Inc. to Join the NASDAQ-100 Index Beginning August 26, 2021. *globenewswire.com*. ციტირების თარიღი: 2021 წლის 30 აგვისტო.
ბიკალიბრული ნაღმმტყორცნი GNM-60 „მყუდრო"
**ბიკალიბრული ნაღმმტყორცნი** — უხმაურო სროლის პორტატული ბიკალიბრული ნაღმმტყორცნი, რომელიც შექმნილია სახელმწიფო სამხედრო სამეცნიერო-ტექნიკური ცენტრი „დელტა"-ს მიერ 2011 წელს. „მყუდრო"-ს პროტოტიპი ცნობილი იყო „მუმუს" სახელით, რომელზე მუშაობაც სსსტც „დელტაში" XX-საუკუნის 90-იანი წლებიდან მიმდინარეობდა.

ტექნიკური მხარე
---------------

ნაღმმტყორცნი განკუთვნილია სპეცდანიშნულების რაზმების და დივერსიული ჯგუფებისთვის უხმაურო ოპერაციების ჩასატარებლად. ნაღმმტყორცნიდან შესაძლებელია გასროლილ იქნას 40, 60 და 82 მმ კალიბრის ბიკალიბრული კონსტრუქციის მსხვრევადი ნაღმები,
ნაღმმტყორცნიდან უხმაურო სროლის შესაძლებლობა მისი სპეციფიკური კონსტრუქციიდან გამომდინარეობს, განსხვავებით ტრადიციული სქემით მოწყობილი ნაღმებისა „მყუდროს" ნაღმის გამომგდები მუხტი თვითონ ნაღმში, სპეციალურ კამერაშია მოთავსებული. ნაღმის კუდშია ასევე მოთავსებული სპეციალური დგუშიც რომელიც ნაღმის ლულიდან გამოგდებას უზრუნველყოფს. გასროლისას წარმოქმნილი აირები ნაღმის კუდში ინახება და შედეგად გასროლისას ხმაურის დონე მხოლოდ 69 დეციბალია. 

ბიკალიბრული ნაღმმტყორცნი GNM-60 „მყუდრო" და მისი ნაღმი
ბიკალიბრული ნაღმმტყორცნი GNM-60 „მყუდრო" და მისი ნაღმი
**ტაქტიკურ-ტექნიკური მონაცემები - GNM-60 „მყუდრო"**

* ნაღმის კალიბრი - დიფერენცირებადი 40 დან 82 მმ-მდე
* ნაღმმტყორცნის სიგრძე - 395 მმ
* ნაღმმტყორცნის მასა - 2.5 კგ
	+ მინიმალური - 30°
	+ მაქსიმალური - 85°
* მაქსიმალური სროლის მანძილი - 450 მ
* საბრძოლო სწრაფსროლა - 25-30 გასროლა/წუთში
* ხმაურის დონე - 69 დბ
* ლულის რესურსი - 5000 გასროლა
* ნაღმის მასა - 1,2 კგ
* ნაღმის დაზიანების რადიუსი - 25 მეტრი

რესურსები ინტერნეტში
--------------------

* უხმაურო ნაღმმტყორცნი - GNM-60 მყუდრო, სამხედრო ანალიტიკური ვებ გვერდი www.geo-army.ge;
GNU-ს ლოგო
**GNU Lesser General Public License** (GNU შეზღუდული გამოყენების სტანდარტული საზოგადოებრივი ლიცენზია, ყოფილი GNU სტანდარტული საზოგადოებრივი ლიცენზია ბიბლიოთეკებისთვის) — ლიცენზია თავისუფალ პროგრამულ უზრუნველყოფაზე. მიიღო თავისუფალი პროგრამული უზრუნველყოფის ფონდმა, როგორც კომპრომისი GNU General Public License-სა და ჩვეულებრივი ნებართვის ლიცენზიებს შორის, როგორიცაა BSD license და MIT License. დაიწერა 1991 წელს (განახლდა 1999 წელს) რიჩარდ სტოლმენისა და ებენ მოგლენის მიერ.

მთავარი განსხვავება „GPL-სა" და „LGPL-ს" შორის არის ის, რომ ეს უკანასკნელი შეიძლება გამოყენებულ იქნას ა„რა-(L)GPL-ული" პროგრამისთვის, რომელიც შესაძლოა თავისუფალი და საკუთრებრივი იყოს, ვინაიდან ტერმინები „მომხმარებლის მიერ შიდა გამოყენებისთვის მოდიფიკაციისა და ამ ცვლილევების გამართვის რეინჟინერინგის" საშუალებას იძლევა.

LGPL ათავსებს კოპილეფტის შეზღუდვებს თავად პროგრამაზე, მაგრამ არ იყენებს ამ შეზღუდვებს სხვა პროგრამული უზრუნველყოფისთვის, რომელიც მხოლოდ დაკავშირებულია ამ პროგრამასთან. თუმცა არსებობს სხვა შეზღუდვებიც ამ პროგრამულ უზრუნველყოფაზე. მნიშვნელოვანია, რომ უნდა არსებობდეს ამ პროგრამული უზრუნველყოფის „LGPL-ით" დაცული პროგრამის უახლეს ვერსიასთან დაკავშირების საშუალება. ამის ყველაზე ხშირად გამოყენებული მეთოდია „განცალკავებულ ბიბლიოთეკათა დაკავშირების შესაბამისი მექანიზმის" ამოქმედება. ამ მეთოდის ალტერნატივას წარმოადგენს უფლებები სტატიკური ბიბლიოთეკისთვის თუ წარმოდგენილია საწყისი კოდი, ან ობიექტური ფაილების დაკავშირების მისადაგება.

რესურსები ინტერნეტში
--------------------

* ლიცენზიის ორიგინალური ტექსტი (ინგლისური)
* LGPL-ს 2.1 ვერსიის რუსული თარგმანი (რუსული)